CELEX: 32018D1656
Language: el
Date: 2018-11-06 00:00:00
Title: Απόφαση (ΚΕΠΠΑ) 2018/1656 του Συμβουλίου, της 6ης Νοεμβρίου 2018, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα

7.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 276/10
               
            
         ΑΠΌΦΑΣΗ (ΚΕΠΠΑ) 2018/1656 ΤΟΥ ΣΥΜΒΟΥΛΊΟΥ
         της 6ης Νοεμβρίου 2018
         για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 13 Νοεμβρίου 2017, το Συμβούλιο εξέδωσε την απόφαση (ΚΕΠΠΑ) 2017/2074 (1) σχετικά με περιοριστικά μέτρα λόγω της κατάστασης στη Βενεζουέλα.
                  
               
                     (2)
                  
                  
                     Βάσει επανεξέτασης της απόφασης (ΚΕΠΠΑ) 2017/2074, τα περιοριστικά μέτρα θα πρέπει να ανανεωθούν μέχρι τις 14 Νοεμβρίου 2019.
                  
               
                     (3)
                  
                  
                     Το σκεπτικό για ένα άτομο που περιλαμβάνεται στο παράρτημα Ι της απόφασης (ΚΕΠΠΑ) 2017/2074 θα πρέπει να τροποποιηθεί.
                  
               
                     (4)
                  
                  
                     Η απόφαση (ΚΕΠΠΑ) 2017/2074 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/2074 τροποποιείται ως εξής:
            
                        1)
                     
                     
                        Το άρθρο 13 αντικαθίσταται από το ακόλουθο κείμενο:
                        
                           «Άρθρο 13
                           Η παρούσα απόφαση εφαρμόζεται έως τις 14 Νοεμβρίου 2019.
                           Η παρούσα απόφαση τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο κρίνει ότι οι στόχοι της δεν έχουν επιτευχθεί.».
                        
                     
                  
                        2)
                     
                     
                        Το Παράρτημα I τροποποιείται σύμφωνα με το Παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 6 Νοεμβρίου 2018.
            
               
                  Για το Συμβούλιο
               
               
                  Ο Πρόεδρος
               
               H. LÖGER
            
         
         
            (1)  Απόφαση (ΚΕΠΠΑ) 2017/2074 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα (ΕΕ L 295 της 14.11.2017, σ. 60).
      
      
         
            ΠΑΡΑΡΤΗΜΑ
            Στο παράρτημα I του κανονισμού (ΕΕ) αριθ. 2017/2074, το σημείο 7 αντικαθίσταται από το εξής:
            
               
                            
                        
                        
                           Ονοματεπώνυμο
                        
                        
                           Στοιχεία ταυτότητας
                        
                        
                           Λόγοι
                        
                        
                           Ημερομηνία καταχώρισης
                        
                     
                           «7.
                        
                        
                           Diosdado Cabello Rondón
                        
                        
                           Ημερομηνία γέννησης: 15 Απριλίου 1963
                        
                        
                           Πρόεδρος της Συντακτικής Συνέλευσης και πρώτος Αντιπρόεδρος του Ενωμένου Σοσιαλιστικού Κόμματος της Βενεζουέλας (PSUV). Εμπλέκεται στην υπονόμευση της δημοκρατίας και του κράτους δικαίου στη Βενεζουέλα, χρησιμοποιώντας, μεταξύ άλλων, τα μέσα ενημέρωσης προκειμένου να επιτεθεί δημόσια και να απειλήσει την πολιτική αντιπολίτευση, άλλα μέσα ενημέρωσης και την κοινωνία των πολιτών.
                        
                        
                           22.1.2018»